Երկրորդային էպիլեպսիայով տառապող պացիենտներին ստանդարտ ՄՌՏ կատարելով՝ միայն 50% դեպքերում է հնարավոր հայտնաբերել էպիլեպտոգեն օջախը: Սակայն քիչ չեն նաև այն դեպքերը, երբ էպիլեպտոգեն օջախը մի քանի մմ մեծությամբ փոքր տեղամաս է, որը հայտնաբերել ստանդարտ ՄՌՏ հետազոտությամբ ուղղակի անհնար է: Այդ պատճառով վերջերս ստեղծվեց ՄՌՏ-ի էպիլեպսիայի պրոտոկոլը, որի ժամանակ կիրառվում են նորագույն ռեժիմներ և ծրագրեր: Արդյունքում՝ ստացվում են շատ բարակ, մինչև 0.8 մմ հաստությամբ շերտերի եռաչափ պատկերներ, որոնք մանրամասն ուսումնասիրելով հնարավոր է պարզել էպիլեպսիայի պատճառ հանդիսացող փոքր օջախները: